Пейо Яворов
Безмълвна нощ…

chitanka.info

Безмълвна нощ и адски мрак,

и нигде звук и нигде зрак:

два часа вече край вратата

аз чакам с камък във ръката.

Духът страдае притеснен,

умът блуждае ослепен —

покаже ли се — бух в главата,

и ще си плюя на краката.

Издание:

П. К. Яворов, „Събрани съчинения в пет тома“, Български писател, С.1977–1979, под редакцията на К. Куюмджиев

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.